  Майя Бывальцева 2020-тӥ арын Удмуртиын «Опорный план дорожной деятельности» элькун программая ветлыны луонтэм 100 иськемлэсь трос сюресъёсты тупатъязы. Туэлы чаклам 28 объектъёс пӧлысь кызь ньыляз ужъёсты быдэстӥзы ни. Со сярысь улосвылысь транспортъя но сюрес возёсъя министерстволэн пресс-службаез ивортӥз. Та нуналъёсы Бурино – Чепца – Полом – Кез сюреслэсь вить иськем люкетсэ тупатъяса быдтӥзы. Сӥзьыл но тулыс куазь жобаськон вакытэ сюрес ветлыны луонтэм вал. Ӧнерчиос сюресэз векчиятэм изэн но луоё кӧльыен шобыртӥзы, ву кошкон канаваос лэсьтӥзы. Тодэ вайытом, туэ та сюреслэсь ик одӥг люкетсэ «Кышкыттэм но ӟечлыко автомобиль сюресъёс» йӧскалык ӵектосъя тупатъязы.  Тегъёс: Авто Кез Удмуртия сюресъёс гуртсюресъёс тупатъянужъёс  